**Tárgy:** Javaslat a 2014. évi éves összefoglaló ellenőrzési jelentés jóváhagyására

**TISZTELT KÉPVISELŐ-TESTÜLET!**

A 370/2011. (XII.31.) Korm. rendelet (továbbiakban: Bkr.) 49.§ (3a) bekezdésének értelmében a polgármester a helyi önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentést –a tárgyévet követően, a zárszámadási rendelettervezettel egyidejűleg- a képviselő testület elé terjeszti jóváhagyásra.

Ezen kötelezettségemnek eleget téve a T. Képviselő-testület elé terjesztem a GAMESZ 2014. évi Éves Ellenőrzési Jelentését.

Tekintettel arra a tényre, hogy az önkormányzat felügyelete alá tartozó költségvetési szervek belső ellenőrzését megállapodás alapján a GAMESZ végzi, nem készíthető összefoglaló jelentés, mivel nincs több költségvetési szerv által készített jelentés, amit össze lehetne foglalni.

A GAMESZ 2014. évi Éves Ellenőrzési Jelentése tartalmát és szerkezetét tekintve megfelel a Bkr. 48.§-ban foglaltaknak.

B u d a p e s t, 2015. április 13.

 **Szabados Ákos**

**Határozati javaslat:**

Pesterzsébet Önkormányzatának Képviselő-testülete az éves összefoglaló ellenőrzési jelentést jóváhagyja.

*(A határozati javaslat elfogadása minősített szavazattöbbséget igényel.)*

Az előterjesztést megtárgyalta: Pénzügyi Bizottság

Az előterjesztést készítette: Szabó Szilvia osztályvezető-helyettes

 Belső Ellenőrzési Egység vezetője